জামিল আল কুওয়ারি
জামিল ইসা আল কুওয়ারি (আরবি: زامل الكواري, ইংরেজি: Zamel Al-Kuwari; ২৩ আগস্ট ১৯৭৩; জামিল আল কুওয়ারি নামে সুপরিচিত) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল সাদের হয়ে রক্ষণভাগের খেলোয়াড় হিসেবে খেলেছেন। ১৯৯২–৯৩ মৌসুমে, কাতারি ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১২ মৌসুম অতিবাহিত করে অবসর গ্রহণ করেছিলেন। ১৯৯২ সালে, জামিল কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। এরপূর্বে ১৯৮৯ সালে তিনি কাতারের হয়ে আন্তর্জাতিক পর্যায়ে অভিষেক করেছিলেন; কাতারের জার্সি গায়ে তিনি সর্বমোট ৪০ ম্যাচে ৬টি গোল করেছিলেন।